ROZHODNUTIE KOMISIE
z 26. marca 2007,
ktorým sa mení a dopĺňa rozhodnutie 2006/594/ES, ktorým sa stanovuje indikatívne pridelenie viazaných rozpočtových prostriedkov rozčlenených podľa členských štátov v rámci cieľa Konvergencia na obdobie rokov 2007 - 2013, pokiaľ ide o Bulharsko a Rumunsko
[oznámené pod číslom K(2007) 1290]
(2007/191/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999 (1), a najmä na jeho článok 18 ods. 2,
keďže:
(1)
Rozhodnutím Komisie 2006/594/ES (2) sa stanovilo indikatívne pridelenie viazaných rozpočtových prostriedkov rozčlenených podľa členských štátov v rámci cieľa Konvergencia na obdobie rokov 2007 - 2013.
(2)
Po pristúpení Bulharska a Rumunska by sa pre tieto štáty mali stanoviť indikatívne sumy viazaných rozpočtových prostriedkov pre regióny, ktoré sú oprávnené využívať štrukturálne fondy v rámci cieľa Konvergencia.
(3)
Rozhodnutie 2006/594/ES by sa preto malo zodpovedajúcim spôsobom zmeniť a doplniť.
(4)
V záujme jasnosti a právnej istoty by sa toto rozhodnutie malo uplatňovať odo dňa pristúpenia Bulharska a Rumunska,
PRIJALA TOTO ROZHODNUTIE:
Článok 1
Rozhodnutie 2006/594/ES sa mení a dopĺňa takto:
1.
Príloha I sa nahrádza prílohou I k tomuto rozhodnutiu.
2.
Príloha III sa nahrádza prílohou II k tomuto rozhodnutiu.
Článok 2
Toto rozhodnutie sa uplatňuje od 1. januára 2007.
Článok 3
Toto rozhodnutie je určené členským štátom.
V Bruseli 26. marca 2007